Man kritiek beseer toe motor rolArgieffoto. ŉ Bejaarde man is Dinsdagoggend tussen sy motor en ŉ muur in Umhlanga, KwaZulu-Natal vasgekeer. “Die man het glo uit die motor geklim om ondersoek in te stel oor ŉ klein hondjie wat agter die motor aangehardloop het,” het Chris Botha, woordvoerder van die polisie, gesê. “Die motor het egter agteruit gerol en hy is tussen die motor en die muur vasgekeer.” Die man het kritieke beserings opgedoen en was in erge pyn toe paramedici by die toneel opgedaag het. “Hy is op die toneel gestabiliseer en na ŉ plaaslike hospitaal geneem.”